13. ΝΟΜΟΘΕΤ. ΔΙΑΤΑΓΜΑ υπ’ αριθ. 123 της 24/25 Οκτ. 1974 (ΦΕΚ Α΄ 313) Περί επαναγωγής του Σώματος «Ελλήνων Προσκόπων» και των Σωματείων «Σώμα Ελληνίδων Οδηγών» και «Σώμα Ελλήνων Αλκίμων» υπό την εποπτείαν του Υπουργού Εθνικής Παιδείας και Θρησκευμάτων. Άρθρ.1.-Από της δημοσιεύσεως του παρόντος καταργείται το άρθρ. 6 του Α.Ν. 397/1.9.1968, (ανωτ. σελ. 646, 31) επαναφερομένου του τεθεσπισμένου υπό των κειμένων διατάξεων ελέγχου και εποπτείας του Σώματος Ελλήνων Προσκόπων και των Σωματείων, Σώμα Ελληνίδων Οδηγών και Σώμα Ελλήνων Αλκίμων, εις τον Υπουργόν Εθνικής Παιδείας και Θρησκευμάτών. Άρθρ.2.-1.Αι δαπάναι των προϋπολογισμών των ετών 1974 και 1975 των άνω Σωμάτων, ως και έκτακτοι οικονομικαί ενισχύσεις προς αυτά παρέχονται, ως μέχρι τούδε, εκ του προϋπολογισμού της Γενικής Γραμματείας Νεότητος και Αθλητισμού κατόπιν σχετικής εισηγήσεως του Υπουργού Εθνικής Παιδείας και Θρησκευμάτων. Από δε του έτους 1976 αι δαπάναι αύται, θα καλύπτωνται εκ του προϋπολογισμού του Υπουργείου Εθνικής Παιδείας και Θρησκευμάτων. 2.Το Π.Δ. υπ’ αριθ. 105/1973 «περί συμπληρώσεως του Β.Δ. 192/1970 κλπ.» καταργείται αναδρομικώς από 1ης Ιαν. 1974. Άρθρ.3.-(Κατηργήθη δια του άρθρ. 6 Νόμ. 440/1976, κατωτ. αριθ. 14). 